b'\n_START_ARTICLE_\nKings of Leon\n_START_SECTION_\nPrimii ani: 1999-2002\n_START_PARAGRAPH_\nCei trei fra\xc8\x9bi Followill (Matthew e veri\xc8\x99orul lor) au crescut \xc3\xaen Oklahoma \xc8\x99i Tennessee al\xc4\x83turi de tat\xc4\x83l lor, Ivan Leon Followill, predicator la Biserica Penticostal\xc4\x83 Unit\xc4\x83, \xc8\x99i de mama lor, Betty-Ann. Verii lor sunt Nathan \xc8\x99i Tara Hammontree, din Cookeville, Tennesse. Nathan s-a n\xc4\x83scut \xc3\xaen Oklahoma, iar Jared \xc8\x99i Caleb \xc3\xaen Memphis, Tennessee. Jared a \xc3\xaenv\xc4\x83\xc8\x9bat la liceul Mount Juliet, \xc3\xaen timp ce Matthew s-a n\xc4\x83scut \xc8\x99i a crescut \xc3\xaen Mississippi. Conform revistei Rolling Stone, " \xc3\xaen timp ce Ivan predica \xc3\xaen biserici \xc8\x99i \xc3\xaen adun\xc4\x83ri cre\xc8\x99tine \xc3\xaen corturi de-a lungul Oklahomei \xc8\x99i a sudului extrem, b\xc4\x83ie\xc8\x9bii mergeau la slujbe \xc8\x99i aveau uneori ocazia s\xc4\x83 bat\xc4\x83 la ni\xc8\x99te tobe". Ace\xc8\x99tia fie f\xc4\x83ceau \xc8\x99coal\xc4\x83 acas\xc4\x83 cu mama lor, fie erau \xc3\xaenscri\xc8\x99i \xc3\xaen mici \xc8\x99coli parohiale. Cu excep\xc8\x9bia unei perioade de 5 ani c\xc3\xa2nd s-au stabilit \xc3\xaen Jackson, Tennessee, b\xc4\x83ie\xc8\x9bii Followill \xc8\x99i-au petrecut copil\xc4\x83ria str\xc4\x83b\xc4\x83t\xc3\xa2nd sudul Statelor Unite \xc3\xaentr-un Oldsmobile purpuriu din 1988, camp\xc3\xa2nd timp de 1-2 s\xc4\x83pt\xc4\x83m\xc3\xa2ni oriunde avea Ivan de predicat._NEWLINE_C\xc3\xa2nd tat\xc4\x83l b\xc4\x83ie\xc8\x9bilor a renun\xc8\x9bat la predicat \xc8\x99i p\xc4\x83rin\xc8\x9bii lor au divor\xc8\x9bat \xc3\xaen 1997, Nathan \xc8\x99i Caleb s-au mutat l\xc3\xa2ng\xc4\x83 Nashville \xc8\x99i, in\xc8\x9bial, au adoptat stilul muzicii country. C\xc3\xa2t au locuit acolo l-au \xc3\xaent\xc3\xa2lnit pe compozitorul Angelo Petragila, care i-a ajutat pe fra\xc8\x9bi s\xc4\x83-\xc8\x99i \xc3\xaembun\xc4\x83t\xc4\x83\xc8\x9beasc\xc4\x83 talentul la compus \xc8\x99i i-a introdus \xc3\xaen lumea muzicii de la Lizzy, The Rolling Stones \xc8\x99i, mai ales, The Clash. Mezinul familiei, Jared, care merses foarte pu\xc8\x9bin la o \xc8\x99coal\xc4\x83 de stat, a fost influen\xc8\x9bat mai mult de muzica celor de la Pixies \xc8\x99i The Velvet Underground. C\xc3\xa2nd \xc8\x99i el \xc8\x99i v\xc4\x83rul lor Matthew s-au mutat la Nashville, \xc3\xaen 1999, s-a format Kings of Leon. \xc8\x98i-au numit forma\xc8\x9bia dup\xc4\x83 bunicul lor Leon, care a murit \xc3\xaen ianuarie 2014.\n_START_SECTION_\nDebutul forma\xc8\x9biei \xc8\x99i primul EP: 2002-2003\n_START_PARAGRAPH_\nP\xc3\xa2n\xc4\x83 \xc3\xaen 2002, o mul\xc8\x9bime de case de discuri \xc8\x99i-au manifestat interesul \xc3\xaen a semna cu Nathan \xc8\x99i Caleb, care au decis s\xc4\x83 semneze cu RCA Records, care ini\xc8\x9bial a insistat ca doar cei doi s\xc4\x83 formeze o trup\xc4\x83. Totu\xc8\x99i, \xc3\xaentr-un interviu pentru Billboard, Nathan a subliniat cum au spus casei de discuri RCA "Noi nu vrem s\xc4\x83 fim Evan \xc8\x99i Jaron. O s\xc4\x83-i cump\xc4\x83r\xc4\x83m fratelui nostru mai mic o chitar\xc4\x83 bass, e primul an la liceu. Caleb o s\xc4\x83 \xc3\xaenve\xc8\x9be s\xc4\x83 c\xc3\xa2nte la chitar\xc4\x83, Matthew a c\xc3\xa2ntat la chitar\xc4\x83 c\xc3\xa2nd avea 10 ani \xc8\x99i eu voi c\xc3\xa2nta la tobe. Ei au spus \'Bine, o s\xc4\x83 venim s\xc4\x83 v\xc4\x83 vedem \xc3\xaentr-o lun\xc4\x83.\' " Mai t\xc3\xa2rziu \xc3\xaen acela\xc8\x99i interviu. Caleb a recunoscut c\xc4\x83 fra\xc8\x9bii l-au \'\'r\xc4\x83pit\'\' pe v\xc4\x83rul lor Matthew de acas\xc4\x83 din Mississippi pentru a face parte din trup\xc4\x83. I-au spus mamei sale c\xc4\x83 va fi plecat doar pentru o s\xc4\x83pt\xc4\x83m\xc3\xa2n\xc4\x83, dar apoi nu l-au mai l\xc4\x83sat niciodat\xc4\x83 s\xc4\x83 se \xc3\xaentoarc\xc4\x83 acas\xc4\x83. "Ne-am \xc3\xaencuiat \xc3\xaen pivni\xc8\x9b\xc4\x83 cu un gram de marijuana \xc8\x99i am stat o lun\xc4\x83 acolo. Mama ne aducea m\xc3\xa2ncare.", a ad\xc4\x83ugat Nathan. "La sf\xc3\xa2r\xc8\x99itul lunii, oamenii de la casa de discuri au venit \xc8\x99i noi aveam "Molly\'s Chambers", "California Waiting", "Wicker Chair", \xc8\x99i "Holy Roller Novocaine"."_NEWLINE_Primul disc al forma\xc8\x9biei, intitulat Holy Roller Novocaine EP, a fost lansat pe 18 februarie 2003. \xc3\x8en acel moment, Jared avea doar 16 ani \xc8\x99i \xc3\xaenc\xc4\x83 nu \xc3\xaenv\xc4\x83\xc8\x9base s\xc4\x83 c\xc3\xa2nte la bass. Lansarea Holy Roller Novocaine le-a oferit celor de la Kings of Leon o real\xc4\x83 expunere pe pia\xc8\x9ba muzical\xc4\x83, primind 4 din 5 stele din partea revistei Rolling Stone. Toate melodiile lansate pe acest EP erau scrise \xc8\x99i prin contribu\xc8\x9bia lui Angelo Petragila, care a fost \xc8\x99i produc\xc4\x83torul discului, \xc8\x99i patru din cele cinci melodii vor mai ulterior lansate \xc3\xaen albumul Youth and Young Manhood. Versiunile melodiilor "Wasted Time " \xc8\x99i "California Waiting" de pe EP difer\xc4\x83 de versiunile de pe album, primele av\xc3\xa2nd un ritm mai agitat \xc8\x99i un stil vocal diferit fa\xc8\x9b\xc4\x83 de acelea\xc8\x99i piese de pe Youth and Young Manhood. EP-ul con\xc8\x9bine \xc8\x99i melodia "Wicker Chair", iar la o melodie intitulat\xc4\x83 "Andrea" s-a renun\xc8\x9bat \xc3\xaenainte de lansare.\n_START_SECTION_\nPrimul album \xc8\x99i aprecierea criticilor: 2003-2006\n_START_PARAGRAPH_\nPrimul album al tinerilor Followill, Youth and Young Manhood a fost lansat \xc3\xaen Marea Britanie \xc3\xaen iulie 2003 \xc8\x99i \xc3\xaen august \xc3\xaen Statele Unite. Albumul a fost \xc3\xaenregistrat cu Sound City Studios \xc3\xaen Los Angeles \xc8\x99i cu Shangri-La Studios \xc3\xaen Malibu, California. A fost produs de Angelo Petragila \xc8\x99i Ethan Johns. Conform revistei Rolling Stone, look-ul retro-chic al forma\xc8\x9biei \xc8\x99i amestecul de mi\xc8\x99c\xc4\x83ri sudiste \xc8\x99i rock de garaj agresiv \xc3\xaei putea compara at\xc3\xa2t cu Lynyrd Skynyrd c\xc3\xa2t \xc8\x99i cu The Strokes. Albumul a devenit un succes \xc3\xaen Marea Britanie \xc8\x99i Irlanda, unde NME  l-a declarat \'\'unul dintre cele mai bune albume de debut din ultimii 10 ani\'\' \xc8\x99i The Guardian a descris trupa ca fiind "autentici, rebeli p\xc4\x83ro\xc8\x99i cum obi\xc8\x99nuiau s\xc4\x83 fie cei de la Rolling Stones". Totu\xc8\x99i, albumul nu a avut niciun impact semnificativ \xc3\xaen Statele Unite, unde comentariile erau \xc3\xaen general lipsite de entuziasm \xc8\x99i audien\xc8\x9ba de rock modern era dezinteresat\xc4\x83. \xc3\x8en Statele Unite, Youth and Young Manhood a v\xc3\xa2ndut doar 100,000 de copii, comparativ cu cele 750,000 v\xc3\xa2ndute \xc3\xaen str\xc4\x83in\xc4\x83tate._NEWLINE_Cel de-al doilea album al forma\xc8\x9biei, Aha Shake Heartbreak, a fost lansat \xc3\xaen Marea Britanie \xc3\xaen octombrie 2004 \xc8\x99i \xc3\xaen Statele Unite \xc3\xaen februarie 2005. Construit pe ritmul de garage rock sudist din primul lor album, cel de-al doilea a l\xc4\x83rgit publicul intern \xc8\x99i interna\xc8\x9bional. Albumul a fost la r\xc3\xa2ndul s\xc4\x83u produs de Angelo Petragila \xc8\x99i Ethan Johns. "The Bucket", "Four Kicks", \xc8\x99i "King of the Rodeo" au fost toate lansate ca \xc8\x99i single-uri, "The Bucket" ajung\xc3\xa2nd \xc3\xaen Top 20 \xc3\xaen marea Britanie. "Taper Jesn Girl" a fost folosit \xc3\xaen 2007 \xc3\xaen filmul Disturbia \xc8\x99i \xc3\xaen filmul Cloverfield \xc3\xaen 2008. Trupa a adunat distinc\xc8\x9bii de la de la c\xc3\xa2\xc8\x9biva din colegii lor din muzica rock, incluz\xc3\xa2ndu-l pe Elvis Costello, \xc8\x99i au fost \xc3\xaen turneu cu U2, Bob Dylan \xc8\x99i Pearl Jam \xc3\xaen 2005 \xc8\x99i 2006.\n_START_SECTION_\nSuccesul comercial suprem: 2006-2009\n_START_PARAGRAPH_\nCel de-al treilea album al trupei a fost intitulat Because of the Times \xc8\x99i a fost lansat pe 2 aprilie 2007 \xc3\xaen Marea Britanie \xc8\x99i o zi mai t\xc3\xa2rziu \xc3\xaen Statele Unite. Lansarea albumului a fost precedat\xc4\x83 de single-ul "On Call", care a devenit un hit \xc3\xaen UK \xc8\x99i Irlanda. Albumul a debutat pe locul \xc3\xaent\xc3\xa2i \xc3\xaen Marea Britnaie \xc8\x99i Irlanda \xc8\x99i a intrat \xc3\xaen topurile europene pe locul 25, v\xc3\xa2nz\xc3\xa2nd aproximativ 70,000 de copii \xc3\xaen prima s\xc4\x83pt\xc4\x83m\xc3\xa2n\xc4\x83 de la lansare. De\xc8\x99i a fost l\xc4\x83udat de unii critici, al\xc8\x9bii au cosniderat albumul inferior eforturilor lor anterioare._NEWLINE_\xc3\x8en 2008, Kings of Leon au lansat ce de-al patrulea album de studio, Only By the Night , produs de Jacquire King \xc8\x99i Angelo Petragila, pe 19 septembrie, care ulterior a intrat \xc3\xaen UK Albums Chart pe locul \xc3\xaent\xc3\xa2i \xc8\x99i a r\xc4\x83mas pe aceea\xc8\x99i pozi\xc8\x9bie \xc3\xaenc\xc4\x83 o s\xc4\x83pt\xc4\x83m\xc3\xa2n\xc4\x83. Only By the Night a avut, de asemenea, dou\xc4\x83 reprize de c\xc3\xa2te o s\xc4\x83pt\xc4\x83m\xc3\xa2n\xc4\x83 de locul \xc3\xaent\xc3\xa2i \xc3\xaen Marea Britanie \xc3\xaen 2009, una chiar dupa Premiile BRIT . \xc3\x8en Statele Unite, albumul a ajuns pe locul patru \xc3\xaen clasamentele Billboard. Recep\xc8\x9bia critic\xc4\x83 a albumului a fost cea mai polzartiat\xc4\x83 de p\xc3\xa2n\xc4\x83 atunci, cu presa britanic\xc4\x83 acord\xc3\xa2nd crtici str\xc4\x83lucitoare, \xc3\xaen timp ce \xc3\xaen Statele Unite reac\xc8\x9biile la album erau mai mult amestecate. Albumul a fost numit oficial drept al treilea cel mai bine v\xc3\xa2ndut album din Marea Britanie \xc3\xaen anul 2008 \xc8\x99i cel mai bine v\xc3\xa2ndut album din Australia \xc3\xaen 2008._NEWLINE_"Sex on Fire" a fost primul single lansat pentru desc\xc4\x83rcare \xc3\xaen Marea Britanie pe 8 septembrie. Piesa a devenit cea mai de succes a trupei, ating\xc3\xa2nd locul \xc3\xaent\xc3\xa2i \xc3\xaen Marea Britanie \xc8\x99i Irlanda. Ei au c\xc3\xa2\xc8\x99tigat premiile de Cea mai bun\xc4\x83 trup\xc4\x83 interna\xc8\x9bional\xc4\x83 \xc8\x99i Cel mai bun album interna\xc8\x9bional \xc3\xaen cadrul Premiilor BRIT \xc3\xaen 2009, c\xc3\xa2nd au \xc8\x99i c\xc3\xa2ntat "Use Somebody" live. Kings of Leon au c\xc3\xa2ntat \xc8\x99i pe 14 martie 2009, la Sound Relief, \xc3\xaen cadrul unui concert caritabil pentru Criza Focurilor Victoriene. Piesa "Crawl" de pe acest album a fost lansat\xc4\x83 pentru a fi desc\xc4\x83rcat\xc4\x83 gratis de pe site-ul forma\xc8\x9biei pe 28 iulie. Cel de-al treilea single de pe album a fost \'\'Revelry\'\', care a ajuns pe locul 19 \xc3\xaen Noua Zeeland\xc4\x83, iar cel de-al patrulea, "Notion" a atins locul 24 \xc3\xaen clasamentele belgiene. Only By the Night a primit discul de Platin\xc4\x83 \xc3\xaen Statele Unite din partea RIAA pentru v\xc3\xa2nzarea de un milion de copii \xc3\xaen mai pu\xc8\x9bin de un an de la lansarea sa. \xc3\x8en 2008, Kings of Leon au fost headliner-ii Festivalului de muzic\xc4\x83 din Glastonbury \xc8\x99i \xc3\xaen 2009 trupa a fost capul de afi\xc8\x99 a mai multor festivaluri de muzic\xc4\x83. printre care Reading & Leeds, Rock Werchter, Oxegen, T in the Park, Gurtenfestival \xc8\x99i Open\'er Festival \xc3\xaen Polonia, precum \xc8\x99i la Sasquatch, Lollapalooza \xc8\x99i Austin City Limits \xc3\xaen Statele Unite._NEWLINE_Trupa \xc8\x99i-a lansat primul DVD, Live at the O2 London, England, pe 10 noiembrie 2009. A fost lansat \xc8\x99i \xc3\xaen format Blu-ray pe 24 noiembrie 2009. Con\xc8\x9binutul a fost filmat \xc3\xaen Arena O2 din Londra pe 30 iunie 2009, c\xc3\xa2nd trupa a c\xc3\xa2ntat un set de 22 de piese \xc3\xaen fa\xc8\x9ba unei mul\xc8\x9bimi de peste 18,000 de fani. \xc3\x8entr-un interviu pentru Billboard, tobo\xc8\x99arul Nathan a declarat, "Anglia e cu adev\xc4\x83rat primul loc \xc3\xaen care am dat lovitura (...) Ne-am g\xc3\xa2ndit c\xc4\x83 nu exist\xc4\x83 loc mai bun pentru a face un DVD cu un concert live dec\xc3\xa2t acela unde fanii au fost cei mai \xc3\xaenr\xc4\x83i\xc8\x9bi pentru cel mai mult timp." Show-ul a inclus piese de pe toate cele patru albume ale trupei, iar Nathan a continuat spun\xc3\xa2nd, "Am ascuns camerele undeva \xc3\xaen mintea noastr\xc4\x83 \xc8\x99i ne-am purtat ca \xc8\x99i cum nu ar fi fost acolo."_NEWLINE_\xc3\x8en 2009, Kings of Leon au \xc3\xaenfiin\xc8\x9bat Serpents and Snakes Records, o cas\xc4\x83 de discuri ce include trupe precum The Features, Snowden, Turbo Fruits sau The Weeks._NEWLINE_\xc3\x8en data de 31 ianuarie 2010, Kings of Leon au plecat acas\xc4\x83 cu premiul Grammy pentru Albumul anului, Cea mai bun\xc4\x83 presta\xc8\x9bie rock a unui duo sau a unei trupe cu vocalist \xc8\x99i cea mai bun\xc4\x83 melodie rock pentru "Use Somebody" la cea de-a 52-a edi\xc8\x9bie a Premiilor Grammy.\n_START_SECTION_\nCome Around Sundown: 2010-2011\n_START_PARAGRAPH_\nCel de-al cincilea album al trupei, numit Come Around Sundown, a fost lansat pe 18 octombrie 2010 \xc3\xaen Marea Britanie \xc8\x99i pe 19 octombrie 2010 \xc3\xaen Statele Unite. A fost \xc3\xaenregistrat \xc3\xaen Nashville \xc8\x99i New York \xc3\xaentre februarie \xc8\x99i iunie 2010 cu Jacquire King \xc8\x99i Angelo Petragila \xc3\xaenc\xc4\x83 o dat\xc4\x83 la c\xc3\xa2rm\xc4\x83. Dup\xc4\x83 lansarea albumului \xc3\xaen Australia, forma\xc8\x9bia a lansat toate piesele de pe noul lor album pe site-ul lor._NEWLINE_\xc3\x8en iunie 2010, trupa a \xc3\xaenceput un turneu \xc3\xaen peste 50 de ora\xc8\x99e din America de Nord \xc8\x99i Europa. Turneul a \xc3\xaenceput din 5 iunie \xc8\x99i a cotinuat p\xc3\xa2n\xc4\x83 \xc3\xaen 23 septembrie. \xc3\x8en 27 iulie 2011, \xc3\xaen timpul unui concert \xc3\xaen Dallas, Texas, vocalistul Caleb Followill p\xc4\x83rea sub influen\xc8\x9ba unor substan\xc8\x9be toxice, morm\xc4\x83ind nedeslu\xc8\x99it \xc3\xaentre c\xc3\xa2ntece, fiind incoerent. A p\xc4\x83r\xc4\x83sit scena, sus\xc8\x9bin\xc3\xa2nd c\xc4\x83 merge s\xc4\x83 vomite, s\xc4\x83 bea o bere \xc8\x99i c\xc4\x83 se va \xc3\xaentoarce pentru a mai c\xc3\xa2nta trei piese. Nu s-a \xc3\xaentors, acest lucru determin\xc3\xa2nd restul trupei s\xc4\x83 cear\xc4\x83 scuze mul\xc8\x9bimii \xc8\x99i s\xc4\x83 pun\xc4\x83 brusc cap\xc4\x83t concertului. Pe 1 august 2011, trupa a anun\xc8\x9bat pe site-ul lor ca restul turneului din Statele Unite va fi anulat f\xc4\x83r\xc4\x83 reprogramarea datelor stabilite.\n_START_SECTION_\nPauza \xc8\x99i Mechanical Bull: 2011-2014\n_START_PARAGRAPH_\nPe 31 octombrie 2011, trupa a anun\xc8\x9bat c\xc4\x83, dup\xc4\x83 \xc3\xaencheierea turnelui lor \xc3\xaen Australia \xc3\xaen noiembrie, Kings of Leon vor lua o pauz\xc4\x83. Nathan a declarat c\xc4\x83 pauza forma\xc8\x9biei nu ar trebui s\xc4\x83 dureze mai mult de \xc8\x99ase luni._NEWLINE_Pe 22 august 2012, Jared \xc8\x99i Nick Brown din trupa Mona \xc8\x99i-au lansat melodia "No Tell", sub numele de Smoke & Jackal. Pe 23 august 2012, \xc3\xaentrebat dac\xc4\x83 lansarea Smoke & Jackal \xc3\xaenseamn\xc4\x83 sf\xc3\xa2r\xc8\x99itul forma\xc8\x9biei Kings of Leon, Jared a spus "Nici pe departe.Lucr\xc4\x83m \xc3\xaen cur\xc3\xa2nd la ce de-al \xc8\x99aselea album." Basistul de la Kings of Leon, Jared Followill, a confirmat faptul c\xc4\x83 trupa a terminat de \xc3\xaenregistrat albumul, care ar trebui s\xc4\x83 fie lansat \xc3\xaen septembrie 2013, spune NME.  Titlul albumului, Mechanical Bull a fost dezv\xc4\x83luit pe 7 iunie, iar albumul a fost lansat pe 24 septembrie. Primul single al albumului, "Supersoaker", a fost lansat pe 17 iulie 2013. Cel de-al doilea single, "Wait for me" a fost lansat \xc3\xaen Marea Britanie \xc3\xaen august 2013 \xc8\x99i a debutat pe locul 31 \xc3\xaen topul UK Singles Chart. "Last Mile Home", o pies\xc4\x83 de pe versiunea deluxe a albumului Mechanical Bull , a avut o versiune simplificat\xc4\x83 scris\xc4\x83 pentru coloana sonor\xc4\x83 a filmului August: Oasge County.\n_START_SECTION_\nAl \xc8\x99aptelea album: 2015-prezent\n_START_PARAGRAPH_\nDup\xc4\x83 show-ul lor din Nashville de Anul Nou, tobo\xc8\x99arul Nathan Followill a declarat c\xc4\x83 trupa ar vrea s\xc4\x83-\xc8\x99i lanseze albumul num\xc4\x83rul \xc8\x99apte \xc3\xaen 2016: "Am \xc3\xaenceput deja pre-produc\xc8\x9bia \xc3\xaen studio pentru urm\xc4\x83torul album, iar principalul lucru pe calendarul din 2016 este terminarea acestui album.Toat\xc4\x83 presa ridic\xc4\x83 \xc3\xaentreb\xc4\x83ri \xc8\x99i pune presiune pentru album." Vocalistul, Caleb Followill, a ad\xc4\x83ugat: "Ne place partea asta a procesului. Este \xc3\xaentr-adev\xc4\x83r mult\xc4\x83 munc\xc4\x83 \xc8\x99i poate deveni stresant uneori, dar suntem to\xc8\x9bi unde trebuie \xc8\x99i ne distr\xc4\x83m f\xc4\x83c\xc3\xa2nd asta \xc8\x99i suntem to\xc8\x9bi \xc3\xaenc\xc3\xa2nta\xc8\x9bi s\xc4\x83 facem ceva nou." Este posibil ca albumul s\xc4\x83 fie \xc3\xaenregistrat \xc3\xaen L.A., Caleb spun\xc3\xa2nd c\xc4\x83 trupa caut\xc4\x83 inspira\xc8\x9bie: "S-ar putea s\xc4\x83 \xc3\xaencerc\xc4\x83m s\xc4\x83 schimb\xc4\x83m pu\xc8\x9bin peisajul. Primele noastre dou\xc4\x83 albume au fost \xc3\xaenregistrate \xc3\xaen L.A., deci vom \xc3\xaencerca s\xc4\x83 ne \xc3\xaentoarcem s\xc4\x83 vedem dac\xc4\x83 ne inspir\xc4\x83," a spus el."Dac\xc4\x83 nu, avem mereu un studio acas\xc4\x83, deci ne putem \xc3\xaentoarce oric\xc3\xa2nd."\n_START_SECTION_\n\xc3\x8en alt domeniu\n_START_PARAGRAPH_\nLa \xc3\xaenceputul lui aprilie 2011, un film de 87 de minute regizat de Stephen C. Mitchell despre via\xc8\x9ba celor patru membrii ai trupei a fost prezentat la Festivalul de Film Tribeca din 2011 la New York, intitulat Talihina Sky, numele unei vechi melodii al trupei Kings of Leon. Premiera de la Tribeca a fost urmat\xc4\x83 de programarea unei premiere \xc3\xaen ora\xc8\x99ul lor natal la deadCENTER Film Festival \xc3\xaen Oklahoma City, Oklahoma pe 8 iunie 2011._NEWLINE_Premiera european\xc4\x83 a avut loc la Festivalul Interna\xc8\x9bional de Film din Edinburgh pe 25 iunie \xc8\x99i a fost urmat\xc4\x83 de un interviu cu trupa. Revoler Entertainment a difuzat filmul \xc8\x99i interviul \xc3\xaen 150 de cinematografe din Marea Britanie pentru "Doar o noapte" de difuzare live. RCA Records a anun\xc8\x9bat ulterior c\xc4\x83 filmul va fi lansat Blu-ray \xc8\x99i DVD pe 1 noiembrie 2011.'